‘পাঠান ২’ শুটিং শুরু কবে! শাহরুখ কি বলছেন!

একসময় বলিউডে ধারাবাহিকভাবে ফ্লপ ছবির দায় নিতে হয়েছিল বলিউড বাদশা শাহরুখ খানকে(Sharukh Khan)। বেশ কয়েক বছর পর তারপর ‘পাঠান'(Pathan) তার কেরিয়ারে আশার আলো দেখিয়েছিল। এই ছবিতে তার বিপরীতে ছিল দীপিকা পাডুকোন(Deepika Padukone)।
‘পাঠান’ দেখার পর শাহরুখকে নিয়ে দর্শকদের উচ্ছ্বাস যেন নতুন ঢেউ তুলেছিল। শাহরুখ অনুরাগীদের মনে উঁকি দিয়েছিল কবে ‘পাঠান ২'(Pathan 2) তারা দেখতে পাবে! এবার শাহরুখ নিজেই এগিয়ে এসেছেন সেই প্রশ্নের উত্তর দিতে। চিত্রনাট্যর(Script) চূড়ান্ত খসড়া তৈরি করে ফেলেছেন নাকি আদিত্য চোপড়া(Aditya Chopra)। আগামী বছর ২০২৬ এর শুরুতেই ছবিটির ফ্লোরে যাওয়ার কথা। বছর খানেকের বেশি সময় ধরে এই চিত্রনাট্য তৈরীর কাজ চলছিল। যশরাজ ফিল্মসের স্পাই ইউনিভার্সকে(Spy Universe) আরোও রঙিন করে তোলাই ছিল এই সিক্যুয়েলের চিত্রনাট্যের লক্ষ্য। আর চিত্রনাট্যের ব্যাপারে শাহরুখের সঙ্গে আগাগোড়া যোগাযোগ রেখে চলেছিলেন আদিত্য। ‘পাঠান’ এর লেখক আব্বাসই(Abbas) লিখেছেন এই ছবির গল্প। যদিও ছবির রাশ রয়েছে আদিত্যর হাতেই। এ ব্যাপারে আদিত্য নিয়মিত যোগাযোগ রেখে চলেছেন এসআরকে এর সঙ্গে। ‘পাঠান ২’ চিত্রনাট্য নিয়ে শাহরুখ যথেষ্ট উত্তেজিত
এখন জানা যাচ্ছে চিত্রনাট্য শুনে শাহরুখ নাকি যথেষ্ট উত্তেজিত। ‘পাঠান’ এর পরিচালনা করেছিলেন সিদ্ধার্থ আনান্দ(Sidhyarth Anand)। এই মুহূর্তে তিনি ব্যস্ত ‘কিং’ নিয়ে। ফলে ‘পাঠান ২’ এর পরিচালক হিসেবে দুজনের নাম শোনা যাচ্ছে একজন ‘ব্রহ্মাস্ত্র’ পরিচালক অয়ন মুখোপাধ্যায়(Ayan Mukherjee) অন্যজন খোদ আদিত্য। আবার নতুন কোন পরিচালকের কাজ করার সম্ভাবনাও উড়িয়ে দেওয়া যাচ্ছে না।

The post ‘পাঠান ২’ শুটিং শুরু কবে! শাহরুখ কি বলছেন! first appeared on KolkataTV.