‘পাঠান ২’-তে এবার শাহরুখের সঙ্গী জুনিয়র এনটিআর

ওয়েব ডেস্ক: নতুন বছরের বড়পর্দায় ধামাকা হবে। ২০২৬ পাঠান ২ (Pathan 2) আসছে। কানাঘুষো শোনা যাচ্ছে যে, এবার ‘পাঠান ২’ ছবিতে নাকি অভিনয় করবেন দক্ষিণী বিনোদুনিয়ার সুপারস্টার জুনিয়র এনটিআর (Junior NTR)। অর্থাৎ পর্দায় এবার শাহরুখ খান (Shah Rukh Khan) ও জুনিয়র এনটিআর দুই সুপারস্টারের দ্বৈরথ দেখতে পাবেন বলেই আশা করছেন দর্শক। ঋত্বিক পর এবার শাহরুখের সঙ্গে জুনিয়র এনটিআর স্ক্রিন শেয়ার করবেন।

শাহরুখ ২০২৩ সালে তাঁর ছবি ‘পাঠান’-এর হাত ধরে খরা কাটিয়ে স্বমহিমায় ফিরেছিলেন। বক্স অফিসে এই ছবি রীতিমতো সাড়া ফেলে দিয়েছিল। ইতিমধ্যেই জানা গিয়েছে যে, চিত্রনাট্যের ‘ফাইনাল’ খসড়া তৈরি করে ফেলেছেন আদিত্য চোপড়া। আগামী বছর অর্থাৎ ২০২৬ সালের শুরুতেই ছবিটি ফ্লোরে যাওয়ার কথা। সাম্প্রতিককালে দুবাইয়ের বুকে শাহরুখের নামাঙ্কিত বাণিজ্যিক বহুতলের উদ্বোধনের সঙ্গে সঙ্গে ওই মঞ্চেই ‘পাঠান ২’ এর সিক্যুয়েলের কথা ঘোষণা করা হয়। শোনা যাচ্ছে যে, এবার ‘পাঠান ২’ ছবিতে নাকি অভিনয় করবেন দক্ষিণী বিনোদুনিয়ার সুপারস্টার জুনিয়র এনটিআর। দেড় বছরেরও বেশি সময় ধরে চিত্রনাট্য লিখেছেন আদিত্য চোপড়া। কেন এত দেরি? সূত্রের দাবি, সিক্যুয়েলটি নিছকই একটি সিক্যুয়েল হিসেবে দেখতে চাননি যশ চোপড়ার পুত্র।

আরও পড়ুন: ১৯টি রেকর্ড ভেঙে ইতিহাস গড়ল রণবীর সিংয়ের ‘ধুরন্ধর’

অন্য খবর দেখুন